Namanganda mast haydovchi boshqargan Lacetti o‘zidan oldingi Matiz bilan to‘qnashdi

Namangan shahrida Lacetti va Matiz ishtirokida yo‘l-transport hodisasi sodir bo‘ldi, deya xabar bermoqda viloyat IIB.

Qayd etilishicha, 2022-yilning 23-aprel kuni soat 20:30 larda Namangan shahrining Islom Karimov ko‘chasi, Aeroport chorrahasida To‘raqo‘rg‘on—Namangan yo‘nalishida harakatlanayotgan Lacetti avtomashinasi haydovchisi SH.B. spirtli ichimlik iste’mol qilgan holda o‘zi bilan bir yo‘nalishda harakatlanib ketayotgan fuqaro I.M. boshqaruvidagi Matiz avtomashinasining orqa chap tomoniga borib urilgan.
Oqibatda avtomashinalar texnik shikastlangan.

Hodisa sabab tan jarohati olganlar yo‘q.